**ՀԻՄՆԱՎՈՐՈՒՄ**

**«ԱԲՈՎՅԱՆ ՔԱՂԱՔԻ ՀԱԴՐՈՒԹ ԹԱՂԱՄԱՍԻ ՓՈՂՈՑՆԵՐԸ ԱՆՎԱՆԱԿՈՉԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

 Աբովյան համայնքի ավագանու քննարկմանը ներկայացվող նախագիծը մշակվել է համաձայն «Տեղական ինքնակառավարման մասին»  օրենքի 18-րդ հոդվածի 1-ին մասի 22-րդ կետի, «Աշխարհագրական անվանումների մասին» օրենքի 4-րդ հոդվածի 1-ին մասի, Հայաստանի Հանրապետության կառավարության 2005 թվականի դեկտեմբերի 29-ի N 2387-Ն որոշմամբ հաստատված կարգի 2-րդ և 3-րդ բաժինների պահանջներին և Աբովյան համայնքի ավագանու 2022 թվականի մայիսի 06-ի N 38-Ա որոշմանը համապատասխան։
 Աբովյան քաղաքում գտնվող և ներկայումս անվանափոխված Հադրութ թաղամասի (նախկին 5-րդ միկրոշրջան) փողոցները չունեն անվանումներ, համարակալում, համարվում են անանուն աշխարհագրական օբյեկտներ։
 Ելնելով վերոգրյալից, Աբովյան քաղաքում գտնվող ներբնակավայրային աշխարհագրական օբյեկտների, բաղադրիչների հասցեները կարգավորելու և ՀՀ կառավարության սահմանված կարգին համապատասխանեցնելու անհրաժեշտությունից առաջարկում եմ ՀՀ Կոտայքի մարզի Աբովյան քաղաքի Հադրութ թաղամասի փողոցները անվանակոչել համաձայն Աբովյանի համայնքապետարանի աշխատակազմի քաղաքաշինության, հողաշինարարության, գյուղատնտեսության և անշարժ գույքի կառավարման բաժնի կողմից ներկայացված Հադրութ թաղամասի իրադության հատակագծին /սխեմային/ համապատասխան (փողոցների համարակալման նշումով)։
 «Աբովյան քաղաքի Հադրութ թաղամասի փողոցները անվանակոչելու մասին» Աբովյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում, ինչպես նաև Աբովյան համայնքի բյուջեի եկամուտներում և ծախսերում փոփոխություններ չեն առաջանում։

 **ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**